জিডিতে তিনি উল্লেখ করেন, তার স্বামী শাজাহান গত ৬ মে রোববার সকাল ১০টায় লবণচরা থানাধীন ছাচিবুনিয়ার নিজ বাড়ি সোনালী কটেজ থেকে আদালতের উদ্দেশে বের হন। আদালতের কাজ শেষে বেলা ১টায় বাড়ির উদ্দেশে রওনা হওয়ার পর থেকে তাকে পাওয়া যাচ্ছে না। তার মোবাইলফোনটিও বন্ধ রয়েছে। নিকটস্থ আত্মীয় স্বজনদের কাছেও তার কোন খবর পাওয়া যায়নি। মঙ্গলবার সকালে এ ঘটনায় পারুল বেগম খুলনা সদর থানায় একটি সাধারণ ডায়েরী করেছেন যার নং-৪৩৯। তিনি সাংবাদিকদের জানান, আমি দুঃশ্চিন্তায় রয়েছি। তিন সন্তান পিতার সন্ধান না পেয়ে অসহায় অবস্থায় দিন কাটাচ্ছে। আপনারা পারলে আমার স্বামীর সন্ধান দিন।